Blaze7451/Wiki-th-20250601 huggingface dataset:
ฟังก์ชันเป็นคาบ

ฟังก์ชันเป็นคาบ (periodic function) ในทางคณิตศาสตร์หมายถึงฟังก์ชันที่ให้ผลลัพธ์ออกมาเป็นค่าที่ซ้ำกัน บนช่วงจำกัดหนึ่ง ๆ เรียกว่า คาบ ซึ่งบวกเข้ากับตัวแปรต้น ตัวอย่างในชีวิตประจำวันจะสามารถเห็นได้จากตัวแปรต้นที่เป็นเวลา เช่นเข็มนาฬิกาหรือข้างขึ้นข้างแรมของดวงจันทร์ จะแสดงพฤติกรรมที่ซ้ำกันเป็นช่วง ๆ

**นิยาม**
สำหรับฟังก์ชันบนจำนวนจริงหรือจำนวนเต็มที่ให้ค่าซ้ำกันเป็นช่วง ๆ นั่นหมายความว่ากราฟทั้งหมดของฟังก์ชันนั้นสามารถวาดได้จากการคัดลอกกราฟในช่วงที่ซ้ำกันต่อไปเรื่อย ๆ หรือในทางที่เจาะจงกว่านี้ ฟังก์ชัน f จะเรียกว่าฟังก์ชันเป็นคาบ บนทุก ๆ คาบ P ที่มากกว่าศูนย์ เมื่อ
:
สำหรับทุกค่าของ x ที่อยู่ในโดเมนของ f
และเมื่อ f เป็นฟังก์ชันเป็นคาบแล้ว จะได้
:
สำหรับทุกค่าของ n ที่เป็นจำนวนเต็ม

**ตัวอย่าง**
กราฟของฟังก์ชันไซน์และโคไซน์
จากนิยามข้างต้น หากค่า P เท่ากับ 1 จะได้
:
และเนื่องจากคาบของฟังก์ชันไม่จำเป็นต้องเป็นค่าที่น้อยที่สุด ดังนั้นค่า P สามารถเท่ากับ 2 ก็ได้
อีกตัวอย่างหนึ่งสามารถสังเกตได้จากฟังก์ชัน f ที่ให้ผลลัพธ์เป็น "เศษหลังจุดทศนิยม" ของตัวแปรต้น
:
ซึ่งจะมีช่วงที่ซ้ำกันบนคาบ P ที่เท่ากับ 1 และกราฟของฟังก์ชันนี้เป็นรูปคลื่นฟันเลื่อย (sawtooth wave)
ในฟังก์ชันตรีโกณมิติ ไซน์และโคไซน์เป็นฟังก์ชันเป็นคาบอย่างหนึ่ง ซึ่งมีคาบเท่ากับ 2π
หมวดหมู่:แคลคูลัส
หมวดหมู่:คณิตศาสตร์มูลฐาน
หมวดหมู่:การวิเคราะห์ฟูรีเย
หมวดหมู่:ฟังก์ชันและการจับคู่
แม่น้ำคาบูล

แม่น้ำคาบูล (د کابل سیند; دریای کابل; काबुल नदी; สมัยคลาสสิกเรียก โคเฟน (Cophen, n)) เป็นแม่น้ำทางตะวันออกเฉียงใต้ของอัฟกานิสถานมีกำเนิดจากเทือกเขาบาบา เป็นแม่น้ำสายหลักในภาคตะวันออกของอัฟกานิสถาน ไหลผ่านจังหวัดคาบูลไปบรรจบกับสาขาที่ไหลมาจากฉนวนวาคาน ไหลเข้าสู่ประเทศปากีสถานทางด้านเหนือของช่องเขาไคเบอร์เป็นระยะทางรวม  แล้วจึงรวมกับแม่น้ำสินธุ
น้ำในแม่น้ำคาบูลในช่วงฤดูร้อนมาจากหิมะที่ละลาย สาขาที่ใหญ่ที่สุดเป็นแม่น้ำกุนาร์ ซึ่งเริ่มต้นจากแม่น้ำมัสตุช ไหลมาจากธารน้ำแข็งเชียนตาร์ในไครัล และหลังจากที่ไหลลงใต้เข้าไปในอัฟกานิสถาน รวมกับแม่น้ำบัชกัลที่ไหลจากนูเรสถาน แม่น้ำกุนาร์นี้ไปบรรจบกับแม่น้ำคาบูลที่จาลาลาบาด ทั้ง ๆ ที่แม่น้ำกุนาร์มีปริมาณน้ำมากกว่าแม่น้ำคาบูล แต่ยังคงเรียกชื่อเป็นแม่น้ำคาบูลหลังจากที่บรรจบกัน เป็นเพราะมีนัยสำคัญทางการเมืองและประวัติศาสตร์ของชื่อ

**ประวัติศาสตร์**

**การรุกรานสู่เอเชียของพระเจ้าอเล็กซานเดอร์มหาราช**
ในการทัพของอเล็กซานเดอร์โดยแอร์เรียน แม่น้ำคาบูลมีชื่อเรียกว่า Κωφήν Kōphēn (รูปละติน Cophen)

**สมัยใหม่**

**ศัพทมูลวิทยา**

**ในภาษาสันสกฤตและอเวสตะ**
คำว่า กุภา (Kubhā) ซึ่งเป็นชื่อเก่าของแม่น้ำเป็นทั้งคำในภาษาสันสกฤตและภาษาอเวสตะ ภายหลังพัฒนาไปเป็น คาบูล 

**อัลบิรูนี**
อัลบิรูนีเรียกแม่น้ำสายนี้ว่า "แม่น้ำแห่งฆอร์วันด์" ต่อมาชื่อของแม่น้ำสายนี้เปลี่ยนเป็นแม่น้ำตามชื่อจังหวัดคาบูล

**ภาพ**

**อ้างอิง**

**แหล่งข้อมูลอื่น**
short=x
คาบูล
คาบูล
คาบูล
หมวดหมู่:แม่น้ำในฤคเวท
หมวดหมู่:จะลาลาบาด
หมวดหมู่:คาบูล
หมวดหมู่:แม่น้ำสินธุ
หมวดหมู่:แม่น้ำในศาสนาพุทธ
แม่แบบ:เหตุการณ์ปัจจุบัน/2550 กันยายน 4

* รายชื่อหกบริษัทเทคโนโลยีที่โดดเด่นของ เว็บ 2.0 ได้แก่ กูเกิล เฟซบุ้ก เครกส์ลิสต์ มอซิลลา ดิกก์ และ ลินเดนแล็บ (เซคันด์ไลฟ์)  (ซีเอ็นเอ็น)
}
เลขคณิตมูลฐาน

สัญลักษณ์เลขคณิตมูลฐานระดับพื้นฐาน
เลขคณิตมูลฐาน (Elementary arithmetic) คือแขนงความรู้ของคณิตศาสตร์ที่เป็นพื้นฐานที่สุด ประกอบด้วยการดำเนินการของการบวก การลบ การคูณ และการหาร บุคคลส่วนมากได้เรียนรู้เลขคณิตมูลฐานมาจากโรงเรียนประถมศึกษา
เลขคณิตมูลฐานจะเริ่มต้นที่จำนวนธรรมชาติและเลขอารบิกที่ใช้แทนจำนวนนั้น และจำเป็นต้องจดจำตารางการบวกและตารางการคูณ (สูตรคูณ) เพื่อที่จะบวกและคูณตัวเลขในหลักใด ๆ จนกระทั่งสามารถบวกและคูณเลขได้ในใจ ส่วนการลบและการหารนั้นจะใช้ขั้นตอนวิธีอย่างอื่นในการเรียนการสอน จากนั้นจึงขยายขอบเขตไปบนเศษส่วน ทศนิยม และจำนวนลบ ซึ่งสามารถนำเสนอได้บนเส้นจำนวน
ทุกวันนี้ผู้คนต่างก็ใช้เครื่องคิดเลขหรือคอมพิวเตอร์เพื่อคำนวณเลขคณิตมูลฐาน ซึ่งก่อนหน้านั้นมีการใช้เครื่องมืออย่างอื่นช่วยคำนวณ เช่น สไลด์รูล ตารางลอการิทึม โนโมแกรม หรือเครื่องคิดเลขเชิงกลอื่น ๆ รวมทั้งลูกคิด

หมวดหมู่:การศึกษาคณิตศาสตร์
เชอร์รีเกิร์ล/อุนเม

เชอร์รีเกิร์ล/อุนเม (Cheri Geru / Unmei) เป็นซิงเกิลที่ 35 ของคุมิ โคดะ  เป็นดับเบิ้ล เอ ไซด์ซิงเกิล  วางจำหน่ายในวันที่ 6 ธันวาคม  พ.ศ. 2549  เป็นซิงเกิลที่วางขายก่อนอัลบั้มที่ 5 Black Cherry จะวางขาย 3 สัปดาห์  เปิดตัววันแรกที่อันดับที่ 2 ของออริกอนชาร์ต  โดยสัปดาห์แรกอยู่ในอันดับที่ 3 ของออริกอนชาร์ตด้วยยอดขาย 61,817 แผ่น  โดยมียอดขายรวมประมาณ 1 แสนแผ่น
เพลง Cherry Girl เป็นเพลงประกอบโฆษณาโทรศัพท์มือถือของซอฟต์แบงค์รุ่น SoftBank 811T  และนอกจากนี้ยังประกอบภาพยนตร์สั้นเรื่อง Cherry Girl ที่คุมิ โคดะนำแสดงโดยเป็นดีวีดีแผ่นที่ 2 ที่อยู่ในอัลบั้ม Black Cherry ของเธอ  ส่วนเพลง 運命(อุนเมย์) เป็นเพลงประกอบภาพยนตร์เรื่อง "โอกุ สงครามจอมนาง"

**รายชื่อเพลง**

**ซีดี**
# Cherry Girl 
# 運命 
# Cherry Girl -Space Cowboy Remix-　*เฉพาะซีดีล็อตแรก
# Cherry Girl (instrumental) 
# 運命 (instrumental) 

**มิวสิกวิดีโอ**
# Cherry Girl (video clip) 
# 運命 (video clip) 
# DVD MOVIE「Cherry Girl」TRAILER 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ยูเมโนะอุตะ / ฟูตาริเดะ...

ยูเมโนะอุตะ / ฟูตาริเดะ... (Yume no uta / Futaride...) เป็นซิงเกิลที่ 34 ของคุมิ โคดะ  เป็นดับเบิ้ล เอ ไซด์ซิงเกิล  วางจำหน่ายในวันที่ 18 ตุลาคม  พ.ศ. 2549  เป็นซิงเกิลที่วางคอนเซปต์ว่า "ดับเบิ้ลบัลลาดซิงเกิล"  เปิดตัวสัปดาห์แรกในอันดับที่ 1 ของออริกอนชาร์ตด้วยยอดขาย 175,643 แผ่น  โดยมียอดขายรวมประมาณ 310,000 แสนแผ่น

**รายชื่อเพลง**

**ซีดีล็อตแรก**
# 夢のうた
# ふたりで…
# 夢のうた～Quartet version～ (Bonus track)
# ふたりで…～WHOOSH MIX～ (Bonus track)
# 夢のうた (Instrumental)
# ふたりで… (Instrumental)

**ซีดีล็อตปกติ**
# 夢のうた
# ふたりで…
# 夢のうた (Instrumental)
# ふたりで… (Instrumental)

**มิวสิกวีดีโอ**
# 夢のうた (music video) 
# ふたりで… (music video) 
# 夢のうた／ふたりで… (making video) 

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
ปั๊ม

ปั๊ม (pump)  เป็นคำทับศัพท์จากภาษาอังกฤษที่ไม่ถูกต้องตามหลัก แต่นิยมใช้กันมานานแล้ว สามารถหมายถึง- สถานีบริการน้ำมัน หรือ ปั๊มน้ำมัน (filling station, fueling station, gas station, service station หรือ petrol station)- เครื่องสูบ (pump) มีหลายชนิด อาทิ
** เครื่องสูบลม หรือปั๊มลม
** เครื่องสูบน้ำ หรือปั๊มน้ำ
*** สถานีสูบน้ำ หรือโรงสูบน้ำ (pumping station)- การปั๊มหัวใจ (cardiopulmonary resuscitation: CPR)
** การนวดกระตุ้นการทำงานของหัวใจ (enhanced external counterpulsation: EECP) รวมไปถึงเครื่องมือที่ใช้- การสแปมในเว็บบอร์ดหรือบล็อกสาธารณะ เพื่อโฆษณาหรือสะสมมูลค่าบางอย่าง
สมบัติแห่งชาติเกาหลีใต้

สมบัติแห่งชาติเกาหลีใต้  คือ ชื่อเรียกระบบการอนุรักษ์มรดกของประเทศเกาหลีใต้ สำหรับวัตถุที่จับต้องได้ซึ่งมีคุณค่าทางศิลปะ วัฒนธรรม และประวัติศาสตร์ที่สำคัญ ตัวอย่างของวัตถุ ได้แก่ ศิลปะ สิ่งประดิษฐ์ สถานที่ หรืออาคาร  ภายใต้การดูแลของสำนักงานมรดกเกาหลี (KHS) โดยสมบัติทางวัฒนธรรมชิ้นแรกนั้นมีขึ้นในปี พ.ศ. 2481 (ค.ศ. 1938) ภายใต้การปกครองของญี่ปุ่น ซึ่งต่อมาหลังจากหลุดพ้นจากอำนาจของญี่ปุ่นแล้ว ทางการเกาหลีได้ดำเนินโครงการต่อมา 
ณ เดือนพฤษภาคม ค.ศ. 2020 มีสมบัติแห่งชาติเกาหลีใต้ ทั้งสิ้น 327 รายการ 

**ตัวอย่างสมบัติแห่งชาติ**
ตัวอย่างสมบัติแห่งชาติเกาหลีใต้:- ประตูนัมแดมุน- ช็อมซ็องแด- เอกสารซัมกุก ยูซา
ฯลฯ

**ดูเพิ่ม**
 สมบัติแห่งชาติญี่ปุ่น- สมบัติแห่งชาติเวียดนาม
หมวดหมู่:มรดก

หมวดหมู่:ประเทศเกาหลีใต้
หมวดหมู่:สัญลักษณ์ของประเทศเกาหลีใต้
สมบัติแห่งชาติญี่ปุ่น

ส่วนหนึ่งของสมบัติประจำชาติญี่ปุ่น
ไฟล์:Himeji Castle 0804 1.jpg|thumb|250px|ปราสาทฮิเมจิ เป็นสมบัติแห่งชาติญี่ปุ่นภายใต้กฎหมายการรักษาสมบัติประจำชาติ พ.ศ. 2472 เมื่อ พ.ศ. 2474
สมบัติแห่งชาติญี่ปุ่น (国宝 โคะคุโฮ ,สมบัติของประเทศ) คือ "ทรัพย์สินทางวัฒนธรรมที่จับต้องได้ (有形文化財; Tangible Cultural Properties)" ชนิดที่มีคุณค่าที่สุดของประเทศญี่ปุ่น ถือเป็นมรดกที่มีคุณค่าทางประวัติศาสตร์หรือศิลปะ จำแนกเป็นประเภท "สิ่งก่อสร้าง" หรือ "สิ่งสวยงามและหัตถกรรม" ที่แสดงให้เห็นถึงฝีมืออันยอดเยี่ยม คุณค่าสูงสำหรับประวัติศาสตร์วัฒนธรรมโลก หรือมีคุณค่าพิเศษในด้านการศึกษา ที่ได้รับขึ้นทะเบียนจากรัฐบาลญี่ปุ่น (สำนักงานกิวัฒนธรรม ภายใต้กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี) 
สมบัติแห่งชาติราว 20% เป็นสิ่งก่อสร้างต่าง ๆ เช่น ปราสาท วัดพุทธ ศาลเจ้าชินโต หรือที่พักอาศัย ส่วนอีก 80% เป็นภาพวาด ม้วนหนังสือ พระสูตร งานเขียนอักษรวิจิตร ประติมากรรมที่ทำด้วยไม้ สำริด หรือหิน งานหัตถกรรม เช่น เครื่องปั้นดินเผาและเครื่องเขินแกะสลัก งานโลหะ ดาบและสิ่งทอ ตลอดจนสิ่งประดิษฐ์ทางโบราณคดีและประวัติศาสตร์ ตั้งแต่สมัยโบราณจนถึงยุคเมจิ อาทิ ชิ้นส่วนเครื่องปั้นดินเผาที่เก่าแก่ที่สุดในโลกจากยุคโจมง เอกสารและงานเขียนในศตวรรษที่ 19 พระตำหนักอากาซากะและโรงงานทอผ้าโทมิโอกะ 

**จำนวนสมบัติ**
ณ วันที่ 1 ธันวาคม 2567 จำนวนสมบัติแห่งชาติญี่ปุ่นมีทั้งหมด 1,143 รายการ แบ่งกลุ่มได้ดังนี้ - สิ่งก่อสร้าง (建造物) 231 รายการ (295 หลัง) - สิ่งสวยงามและหัตถกรรม (美術工芸品) 912 รายการ
** ภาพ (絵画) 166 รายการ
** สิ่งแกะสลัก (彫刻) 141 รายการ
** สิ่งประดิษฐ์ (工芸品) 254 รายการ
** หนังสือ (書跡・典籍) 254 รายการ
** เอกสารโบราณ (古文書) 63 รายการ
** ข้อมูลทางโบราณคดี (考古資料) 50 รายการ
** ข้อมูลทางประวัติศาสตร์ (歴史資料) 3 รายการ

**อ้างอิง**

**ดูเพิ่ม**
 สมบัติประจำชาติเกาหลีใต้- สมบัติแห่งชาติเวียดนาม- ทรัพย์สินทางวัฒนธรรมที่สำคัญ (ญี่ปุ่น)
หมวดหมู่:มรดก

หมวดหมู่:สัญลักษณ์ของประเทศญี่ปุ่น
หมวดหมู่:วัฒนธรรมญี่ปุ่น
จุดกำเนิด

จุดกำเนิดในระบบพิกัดคาร์ทีเซียน
จุดกำเนิด (Origin) ในทางคณิตศาสตร์ ปริภูมิแบบยุคลิด คือ จุด ๆ หนึ่งที่ใช้เป็นตำแหน่งยึดเหนี่ยวสำหรับการอ้างอิงทางเรขาคณิตของปริภูมิที่อยู่รอบ ๆ เขียนแทนด้วยอักษร O ในระบบพิกัดคาร์ทีเซียน จุดกำเนิดคือจุดที่เส้นแกนของระบบตัดกัน ส่วนในเรขาคณิตแบบยุคลิด จุดกำเนิดสามารถเป็นจุดอ้างอิงใด ๆ ก็ได้ตามต้องการ
ในระบบพิกัดธรรมดาทั่วไปที่เป็นระบบสองมิติ (อยู่ในระนาบ) และสามมิติ (อยู่ในปริภูมิ) มีเส้นแกนที่ตั้งฉากกันสองแกนและสามแกนตามลำดับ จุดกำเนิดจะเป็นตัวแบ่งเส้นแกนออกเป็นสองส่วน คือครึ่งด้านบวกกับครึ่งด้านลบ ดังนั้น จุดกำเนิดจึงมีค่าเป็นศูนย์เสมอ นั่นคือ ในสองมิติอยู่ที่ (0, 0) และสามมิติอยู่ที่ (0, 0, 0) เราสามารถบอกตำแหน่งจุดต่าง ๆ โดยใช้ระยะอ้างอิงจากจุดกำเนิดเป็นพิกัดตัวเลข
จุดกำเนิดของระนาบเชิงซ้อนอาจเรียกได้ว่า เป็นจุดที่แกนจริงและแกนจินตภาพมาตัดกัน กล่าวอีกนัยหนึ่งคือ เป็นจุดสำหรับแสดงจำนวนเชิงซ้อน 0 + 0i
หมวดหมู่:เรขาคณิตมูลฐาน
หมวดหมู่:คณิตศาสตร์มูลฐาน
แลซซี

แลซซี จาก Lassie Come Home (1943) ขณะถ่ายทำภาพยนตร์ที่ฟลอริดา
แลซซี (Lassie) เป็นชื่อของตัวละครสมมุติ เป็นหมาพันธุ์คอลลีเพศเมีย  ปรากฏครั้งแรกตั้งแต่ปี พ.ศ. 2481 (ค.ศ. 1938) ในเรื่องสั้นชื่อ Lassie Come Home ของ อีริค ไนท์ นักเขียนชาวอังกฤษ-อเมริกัน ซึ่งต่อมาได้เขียนขยายความเป็นนิยายในชื่อเดียวกัน ตีพิมพ์ครั้งแรกเมื่อ พ.ศ. 2483 (ค.ศ. 1940)  ต่อมาตัวละครตัวนี้เป็นที่นิยมและนำมาสร้างเป็นภาพยนตร์ ภาพยนตร์โทรทัศน์ ละครวิทยุ และหนังสือ ซ้ำอีกหลายครั้งมาจนถึงปัจจุบัน 
ในนิยายต้นฉบับของอีริค ไนท์ เรื่องราวเกิดขึ้นในยุคเศรษฐกิจตกต่ำ (ช่วงทศวรรษ 1930) ในประเทศอังกฤษ เจ้าของแลซซี เป็นเด็กชายชาวยอร์คเชอร์ที่ครอบครัวประสบปัญหาทางการเงิน และจำเป็นต้องขายแลซซีให้กับเศรษฐี  เจ้าของใหม่ย้ายแลซซีไปอยู่ที่บ้านใหม่ห่างออกไปหลายร้อยกิโลเมตร แต่ด้วยสัญชาตญาณและความรักที่มีต่อเด็กน้อย แลซซีหนีออกมาได้และออกเดินทางด้วยความยากลำบากกลับไปหาเจ้าของเดิมของมัน
แลซซี ถูกสร้างเป็นภาพยนตร์ครั้งแรกในปี พ.ศ. 2486 ชื่อ Lassie Come Home แสดงโดย ร็อดดี แมกโดวอล อลิซาเบท เทย์เลอร์ และหมาคอลลีชื่อ "พาล" (Pal) มีภาคต่ออีก 2 ภาคชื่อ Son of Lassie (พ.ศ. 2488) และ Courage of Lassie (พ.ศ. 2489) และละครวิทยุ ออกอากาศตั้งแต่ปี พ.ศ. 2489 - 2492
จากนั้นมา มีการสร้างภาพยนตร์ และละครที่มีแลซซีเป็นตัวเอกอีกจำนวนมาก รวมทั้ง ภาพยนตร์ซีรีส์ ที่ออกอากาศอย่างต่อเนื่องยาวนาน ทางเครือข่ายซีบีเอส ตั้งแต่ปี พ.ศ. 2497 ถึง พ.ศ. 2517 จำนวน 591 ตอน 
แลซซี จัดเป็นตัวละครหมาได้รับความนิยมสูง  เป็นหนึ่งในหมาสามตัว ที่ได้รับการจารึกชื่อไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา นอกเหนือจากตัวละคร รินตินติน และสตรองฮาร์ท  ในปี พ.ศ. 2548 นิตยสารวาไรตี้ บันทึกชื่อแลซซีเป็น "หนึ่งใน 100 คนดังตลอดกาล"  
แลซซี ถูกนำมาสร้างภาพยนตร์ครั้งล่าสุด ออกฉายในปี พ.ศ. 2548 

**อ้างอิง**
ล
ล
สตรองฮาร์ท

สตรองฮาร์ท พระเอกหมา ในยุคหนังเงียบ
สตรองฮาร์ท (Strongheart) เป็นชื่อที่ใช้ในการแสดงของ Etzel von Oeringen (1 ตุลาคม พ.ศ. 2460 - 24 มิถุนายน พ.ศ. 2472) หมาพันธุ์เยอรมันเชพเพิร์ดที่ได้รับการฝึกให้เป็นสุนัขตำรวจ มันเกิดที่เยอรมนี ถูกนำมาที่สหรัฐอเมริกาและปรากฏตัวในภาพยนตร์จำนวนมาก ระหว่างปี พ.ศ. 2464 ถึง 2472 
ในปี พ.ศ. 2472 สตรองฮาร์ท ประสบอุบัติเหตุระหว่างแสดง วิ่งชนโคมไฟส่องสว่างซึ่งมีความร้อนสูง จนเป็นแผลไหม้และอักเสบจนเสียชีวิต
ชื่อของสตรองฮาร์ทได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา

**แหล่งข้อมูลอื่น**
 name=สตรองฮาร์ท
หมวดหมู่:สุนัขที่มีชื่อเสียง
หมวดหมู่:สุนัขในสหรัฐ
หมวดหมู่:เยอรมันเชเพิร์ด
วงศ์กะเพรา

วงศ์กะเพรา หรือ วงศ์มินต์ (อังกฤษ:Lamiaceae เดิมคือ Labiatae) เป็นชื่อของวงศ์พรรณไม้ของพืชดอกในอันดับแลเมียลิส ที่มีลักษณะเด่นคือ เป็นไม้พุ่มหรือไม้เถา ลำต้นเหลี่ยม ดอกออกเป็นช่อยกสูงคล้ายฉัตร หรือบ้างก็ไม่ยกสูงมาก เป็นวงศ์ของ กะเพรา โหระพา แมงลัก สะระแหน่ ยี่หร่า ลาเวนเดอร์ โรสแมรี บลูซัลเวีย ซัลเวียฮัมมิ่งเบิร์ดแดง ออริกาโน
เดิมวงศ์มินต์ (Labiatae) หมายความรวมถึงพืชจำพวก สัก ผกากรอง มังกรคาบแก้ว ตรีชะวา พัดโบก และพืชอื่นๆในวงศ์สัก (Verbenaceae) ด้วย แต่ภายหลังมีการแยกเอาพืชกลุ่มนี้ไปตั้งวงศ์ใหม่เป็นวงศ์สัก
รินตินติน

รินตินติน จากภาพยนตร์เรื่อง Frozen River ปี ค.ศ. 1929
รินตินติน (Rin Tin Tin) หรือชื่อเล่น Rinty (10 กันยายน พ.ศ. 2461 - 10 สิงหาคม พ.ศ. 2475)  เป็นหมาพันธุ์เยอรมันเชพเพิร์ดที่มีชื่อเสียง  มันปรากฏตัวในภาพยนตร์เงียบจำนวนมาก ระหว่างปี พ.ศ. 2465 ถึง 2475  ร่วมสมัยเดียวกับสตรองฮาร์ท แต่รินตินตินมีชื่อเสียงกว่า เพราะมีลูกหลานจำนวนหลายรุ่น ยังปรากฏตัวอยู่ในภาพยนตร์ยุคหลังๆ
รินตินติน เกิดในประเทศฝรั่งเศส ถูกพบในสภาพตื่นตระหนกจากเสียงระเบิดในช่วงสงครามโลกครั้งที่หนึ่ง โดยลี ดันแคน ทหารอเมริกัน ผู้นำมันมาเลี้ยงและนำกลับไปสหรัฐอเมริกาด้วย มันมีความสามารถพิเศษ กระโดดได้สูงถึง 3.5 เมตร เป็นที่สะดุดตา ชาร์ลส โจนส์ ผู้สร้างภาพยนตร์  นำมาแสดงภาพยนตร์ในปี พ.ศ. 2465 แสดงเป็นหมาป่าในภาพยนตร์หลายเรื่อง
รินตินติน ตายเมื่อปี พ.ศ. 2475 ที่ลอสแอนเจลิส หลังจาก รินตินติน ตายไปแล้วร่างของมันถูกนำกลับไปฝังที่ประเทศฝรั่งเศส  ลูกหลานของมันยังได้ปรากฏในภาพยนตร์ ภาพยนตร์โทรทัศน์ และละครวิทยุ ต่อมาอีกหลายปี
ชื่อของรินตินติน ได้รับการจารึกไว้ที่  ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา

**แหล่งข้อมูลอื่น**
 name=รินตินติน
หมวดหมู่:สุนัขที่มีชื่อเสียง
หมวดหมู่:สุนัขในสหรัฐ
หมวดหมู่:เยอรมันเชเพิร์ด
หมวดหมู่:นักกีฬาไทยที่ได้เหรียญทองโอลิมปิก

รายชื่อนักกีฬาชาวไทยที่ได้รับเหรียญทองในการแข่งขันกีฬาโอลิมปิก
1ทอง
ไทย
หนูเป็นสาวแล้ว

หนูเป็นสาวแล้ว ภาพยนตร์ไทยออกฉายเมื่อปี พ.ศ. 2526 กำกับโดย ประวิทย์ ชุ่มฤทธิ์ สร้างโดย วิมานรัตน์ภาพยนตร์ โดย ณรงค์ วิมานรัตน์ เป็นผู้อำนวยการสร้าง บทประพันธ์และบทภาพยนตร์โดย ปราศรัย กีรกะจินดา นำแสดงโดย สรพงษ์ ชาตรี, มนฤดี ยมาภัย, ส.อาสนจินดา, ชูศรี มีสมมนต์, ลินดา ค้าธัญเจริญ, ธิติมา สังขพิทักษ์ และ ปัญญา นิรันดร์กุล ออกฉายเมื่อวันที่ 24 กุมภาพันธ์ พ.ศ. 2526 ฉายที่โรงภาพยนตร์เพชรรามา-เพชรเอ็มไพร์-สามย่าน-โอลิมปิค มีเพลงเอกของภาพยนตร์ชื่อเดียวกับภาพยนตร์ ขับร้องโดย พุ่มพวง ดวงจันทร์  

**คำโปรย**
คุณภาพคับจอ หัวร่อประทับจิต กับสาวฮิตใจห้าว !

**นักแสดง**
 มนฤดี ยมาภัย	รับบท กระท้อน - สรพงษ์ ชาตรี	รับบท ประกาศิต - ส. อาสนจินดา	รับบท บุญทิ้ง - ชูศรี มีสมมนต์	รับบท	ส้มเกลี้ยง - ลินดา ค้าธัญเจริญ	รับบท ปิยากร - ธิติมา สังขพิทักษ์	รับบท กิ่งกาญจน์- ปัญญา นิรันดร์กุล รับบท พายัพ- ประจวบ ฤกษ์ยามดี รับบท พายุ

**แหล่งข้อมูลอื่น**
  หนูเป็นสาวแล้ว (2526) ที่เว็บไซต์ ThaiFilmDb
หมวดหมู่:ภาพยนตร์ไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์ที่กำกับโดย ประวิทย์ ชุ่มฤทธิ์
เบนจี้

เบนจี้ (Benji) เป็นชื่อตัวละครหมาพันทางแสนรู้ ที่ปรากฏอยู่ในภาพยนตร์หลายเรื่องที่เขียนบท และกำกับโดย โจ แคมป์ ในช่วงทศวรรษ 1970 ถึง 1980
ภาพยนตร์เรื่องแรกในชุด ใช้ชื่อเรื่องว่า เบนจี้ เช่นเดียวกับตัวละคร ถ่ายทำที่เมืองดัลลัส รัฐเท็กซัส ฉายครั้งแรกในปี พ.ศ. 2517 ภาพยนตร์ได้รับการเสนอชื่อเข้าชิงรางวัลออสการ์ และได้รางวัลลูกโลกทองคำ สาขาเพลงประกอบยอดเยี่ยม จากเพลง Benji's Theme (I Feel Love) ร้องโดย ชาร์ลี ริช
หมาที่แสดงเป็นเบนจี้ตัวแรก ชื่อว่า ฮิกกิ้นส์ (พ.ศ. 2502 - พ.ศ. 2518) มีอายุถึง 15 ปีแล้วในขณะแสดง หลังจากภาพยนตร์ออกฉายได้ไม่นาน มันก็ตายในปี พ.ศ. 2518

**เบนจี้ในภาพยนตร์**
 พ.ศ. 2517, Benji (ภาพยนตร์) - พ.ศ. 2520, For the Love of Benji (ภาพยนตร์) - พ.ศ. 2521, Benji's Very Own Christmas Story (ภาพยนตร์โทรทัศน์) - พ.ศ. 2523, Oh Heavenly Dog (ภาพยนตร์) - พ.ศ. 2523, Benji at Work (ภาพยนตร์โทรทัศน์) - พ.ศ. 2524, Benji Takes a Dive at Marineland (ภาพยนตร์โทรทัศน์) - พ.ศ. 2526, Benji, Zax & the Alien Prince (ภาพยนตร์ซีรีส์) - พ.ศ. 2530, Benji the Hunted (ภาพยนตร์) - พ.ศ. 2547, Benji: Off the Leash! (ภาพยนตร์) - พ.ศ. 2550, Benji: The Barkening (ภาพยนตร์) 

**แหล่งข้อมูลอื่น**
 title=เบนจี้-  ฉากเปิดเรื่อง ประกอบเพลง Benji's Theme (I Feel Love) จาก YouTube-   ฟังเพลง Benji's Theme (I Feel Love)
หมวดหมู่:ตัวละครที่เป็นสุนัข
หมวดหมู่:สุนัขที่มีชื่อเสียง
หมวดหมู่:ภาพยนตร์ที่ออกฉายในปี พ.ศ. 2517
หมวดหมู่:ภาพยนตร์อเมริกัน
วิกิพีเดีย:เสนอบทความคุณภาพ/เพลงลูกทุ่ง

=== เพลงลูกทุ่ง**
เพลงลูกทุ่ง ถูกเสนอเมื่อ 28 สิงหาคม พ.ศ. 2550 และจะได้รับการพิจารณาภายในวันที่ 11 กันยายน พ.ศ. 2550
 เสนอชื่อ Sry85
สนับสนุน 
# สมบูรณ์ดีครับ--ScorpianPK 25px  คุยแค่ "คลิก" 12:46, 19 กันยายน 2007 (ICT)
# ดีแล้วครับ--Saeng Petchchai 14:09, 24 กันยายน 2007 (ICT)
คัดค้าน
#
#
เสนอแนะการปรับปรุง
#ผมเสนอให้เพิ่มเนื้อหาอีกสักเล็กน้อยครับ ไม่รู้ว่าจะทำให้เกินขอบเขตบทความคุณภาพหรือเปล่า
#* อยากให้เพิ่มเนื้อหาเพลงลูกทุ่งที่เคยถูกสั่งแบนโดยทางรัฐบาล เช่น กลิ่นโคลนสาปควาย รักพี่จงหนีพ่อ และนักร้องลูกทุ่งที่ร้องเพลงด่าเผด็จการจนถูกแบน อย่าง คำรณ สัมปุณณานนท์ สักหน่อยครับ 
#** ได้เพิ่มหัวข้ออีกหัวข้อเลยครับ "การแบนเพลงลูกทุ่งและข้อพิพาท" แต่เพลง กลิ่นโคลนสาปควาย รักพี่จงหนีพ่อ ที่ว่าว่าถูกแบน ผมหาอ้างอิงไม่เจอครับ ขออภัยด้วย แต่ได้เขียนเพลงอื่นๆ ที่ถูกแบนไปด้วยครับ --Sry85 17:50, 2 กันยายน 2007 (ICT)
#* จำได้ว่าเมื่อสัก 10 - 20 ปีที่แล้วมา เคยมีการจัดงานกึ่งศตวรรษลูกทุ่งไทย และมีการยกย่องเพลงลุกทุ่งจำนวนหนึ่ง รู้สึกว่ามีเพลงส้มตำ ด้วยเพลงหนึ่ง อยากให้เพิ่มตรงนี้สักหน่อยครับ Saeng Petchchai 15:18, 2 กันยายน 2007 (ICT)
#** ได้เพิ่มเข้าไป ในหัวข้อ การส่งเสริมเพลงลูกทุ่ง แล้วครับ --Sry85 17:50, 2 กันยายน 2007 (ICT)
ฮอลลีวูดวอล์กออฟเฟม

ฮอลลีวูดวอล์กออฟเฟม (Hollywood Walk of Fame) เป็นทางเท้าที่อยู่สองข้างทางถนน ฮอลลีวูด บูเลวาร์ด ในทิศตะวันออก-ตะวันตก และไวน์ สตรีท ในทิศเหนือ-ใต้ ตั้งอยู่ในฮอลลีวูด ลอสแอนเจลิส รัฐแคลิฟอร์เนียสหรัฐอเมริกา เป็นระยะทางเดินเท้าทั้งสิ้น 3.5 ไมล์

ฮอลลีวูด วอล์ก ออฟ เฟม ประดับด้วยแผ่นหินตบแต่งเป็นรูปดาวห้าแฉก จำนวนเกือบ 5,000 ดวง จารึกชื่อของนักแสดง และบุคคลที่มีชื่อเสียงในวงการมายา จาก 5 วงการ  ซึ่งถือเป็นเกียรติสูงสุด สำหรับผู้ได้รับคัดเลือกให้จารึกชื่อ คือ- วงการภาพยนตร์- วงการโทรทัศน์- วงการดนตรี- วงการวิทยุ- วงการละครเวที
ดาว จารึกชื่อของ บักส์ บันนี
ฮอลลีวูด วอล์ก ออฟ เฟม สร้างขึ้นในปี พ.ศ. 2501 ในครั้งแรกประกอบด้วยดาวที่ไม่ได้จารึกชื่อ จำนวน 2500 ดวง และได้จารึกชื่อบุคคลที่มีชื่อเสียง จำนวน 1558 คน ในเวลา 16 เดือนต่อมา   
การประชุมคณะกรรมการ เพื่อคัดเลือกรายชื่อผู้ได้รับการจารึก จัดทำขึ้นในเดือนมิถุนายนของทุกปี โดยผู้ที่ได้รับการจารึก ไม่ได้จำกัดว่าต้องเป็นบุคคลที่มีอยู่จริง เคยมีการจารึกชื่อตัวละครสมมุติในภาพยนตร์ เช่น มิกกี้เมาส์ สโนไวท์ ก็อตซิลลา โดนัลด์ดั๊ก บักส์ บันนี เดอะซิมป์สัน หมีพูห์ เคอร์มิต เดอะ ฟร็อก หรือแม้แต่จารึกชื่อสัตว์ เช่น แลซซี สตรองฮาร์ท และรินตินติน หรือชื่อบริษัท เช่น  ดิสนีย์แลนด์
ปัจจุบัน ฮอลลีวูด วอล์ก ออฟ เฟม ดูแลรักษาโดย Hollywood Historic Trust มีเงื่อนไขว่าผู้ที่ได้รับการจารึกชื่อทุกคน  จะต้องชำระเงินค่าธรรมเนียม เป็นเงิน 25,000 ดอลลาร์สหรัฐ  เพื่อเป็นค่าใช้จ่ายในการบำรุงรักษา

**แหล่งข้อมูลอื่น**
  เว็บไซต์ทางการ date=2008-08-22 -  Hollywood Walk of Fame จาก Seeing-Stars.com
หมวดหมู่:รัฐแคลิฟอร์เนีย
หมวดหมู่:วอล์กส์ออฟเฟม
เรือด่วนเจ้าพระยา

เรือด่วนเจ้าพระยา (Chao Phraya Express Boat) เป็นเรือโดยสารในแม่น้ำเจ้าพระยา ให้บริการในเส้นทางปากเกร็ด-นนทบุรี-สาทร-วัดราชสิงขร โดย บริษัท เรือด่วนเจ้าพระยา จำกัด

**ประวัติ**
เรือด่วนเจ้าพระยา มีจุดเริ่มต้นมาจากการเดินเรือในแม่น้ำเจ้าพระยา โดยองค์การรับส่งสินค้าและพัสดุภัณฑ์ (สรพ.) และได้ขายกิจการดังกล่าวให้กับ บริษัท เรือด่วนเจ้าพระยา จำกัด ซึ่งก่อตั้งขึ้นโดย คุณหญิง สุภัทร สิงหลกะ และรับช่วงมาดำเนินงานต่อในปี พ.ศ. 2514 
แต่เดิมบริษัทได้ดูแลกิจการเกี่ยวกับเรือข้ามฟากอยู่ก่อนแล้ว และที่ผ่านมาได้ประสบปัญหาเกี่ยวกับการแย่งที่จอดกันระหว่างเรือด่วน และเรือข้ามฟาก เนื่องจากเรือด่วนเป็นกิจการของรัฐบาล จึงมีสิทธิในการเข้าจอดทุกท่าน้ำ นอกจากนี้ได้มีการเปิดเสรีการเดินเรือโดยให้กรมเจ้าท่าเป็นคนกำกับดูแล ทำให้มีความหนาแน่นสูงในการเข้าเทียบท่าเกิดปัญหาและเสี่ยงต่อการเกิดอุบัติเหตุ เมื่อรัฐบาลขายกิจการจึงได้เข้าซื้อเพื่อบริหารงานทางน้ำในแม่น้ำเจ้าพระยาได้อย่างสมบูรณ์แบบขึ้น

**เส้นทางเดินเรือ**
ปัจจุบัน เรือด่วนเจ้าพระยาประกอบไปด้วยเส้นทางเดินเรือจำนวน 5 สาย มีเรือให้บริการ 65 ลำ ให้บริการ 38 ท่าตลอดระยะทางประมาณ 32 กิโลเมตร ครอบคลุมตั้งแต่ท่าน้ำปากเกร็ด ไปจนถึง ท่าวัดราชสิงขร โดยมีเส้นทางหลัก ประกอบไปด้วย- เรือด่วน route เป็นเรือด่วนพิเศษ ให้บริการในเส้นทางตั้งแต่ ท่านนทบุรี - ท่าวัดราชสิงขร ให้บริการทุกวัน ค่าโดยสาร 16 บาทตลอดทั้งสาย- เรือด่วน route เป็นเรือด่วนพิเศษ ให้บริการในเส้นทางตั้งแต่ ท่านนทบุรี - ท่าสาทร เดิมให้บริการเฉพาะวันจันทร์ - ศุกร์ในช่วงเช้าและเย็น แต่ต่อมาได้ขยายการให้บริการในช่วงกลางวันของวันเสาร์-อาทิตย์ และวันหยุดนักขัตฤกษ์ด้วย ค่าโดยสาร 21 บาทตลอดทั้งสาย- เรือด่วน route เป็นเรือด่วนพิเศษ ให้บริการในเส้นทางตั้งแต่ ท่าปากเกร็ด - ท่าสาทร ให้บริการวันจันทร์ - ศุกร์ ค่าโดยสาร แบ่งเป็น 3 อัตรา ปากเกร็ด-นนทบุรี 14 บาท นนทบุรี-สาทร 21 บาท และ ปากเกร็ด-สาทร 33 บาท- เรือด่วน route เป็นเรือด่วนแบบปรับอากาศ มีชื่อเรียกอีกชื่อว่า ริว่า เอ็กเพรส ให้บริการในเส้นทางตั้งแต่ ท่านนทบุรี - ท่าสาทร ให้บริการทุกวัน ค่าโดยสาร 30 บาทตลอดทั้งสาย (ปกติ 50 บาท)- เรือโดยสารประจำทาง 4=Black ปัจจุบันงดให้บริการชั่วคราว

**เรือท่องเที่ยว 4=white**
นอกจากเรือด่วนแล้ว เรือด่วนเจ้าพระยายังให้บริการเรือท่องเที่ยว โดย บริษัท เจ้าพระยาทัวร์ริสท์โบ๊ท จำกัด ซึ่งเป็นบริษัทในกลุ่มสุภัทรา กำหนดสัญลักษณ์ด้วยธงสีฟ้า เป็นการวิ่งระยะสั้นระหว่างท่าพระอาทิตย์กับท่าสาทร โดยในช่วงเย็นจะขยายเส้นทางไปจนถึงเอเชียทีค ให้บริการทุกวัน- ขาไป ออกจากท่าพระอาทิตย์ ไปยังท่าสาทร เที่ยวแรกเวลา 8.30 น. เที่ยวสุดท้ายเวลา 17.00 น. ความถี่ 30 นาทีต่อรอบ ตั้งแต่เวลา 15.30 น. จะขยายเส้นทางไปจนถึงเอเชียทีค- ขากลับ ออกจากท่าสาทร ไปยังท่าพระอาทิตย์ เที่ยวแรกเวลา 09.00 น. เที่ยวสุดท้ายเวลา 17.30 น. ความถี่ 30 นาทีต่อรอบ

**ท่าเรือ**

**อ้างอิง**

**แหล่งข้อมูลอื่น**
  บริษัท เรือด่วนเจ้าพระยา จำกัด date=2011-06-26  -  เรือต่อรถ รถต่อเรือ กรมการขนส่งทางน้ำและพาณิชยนาวี date=2007-09-27  - Chao-Phraya-Express-Boat-เรือด่วนเจ้าพระยา-648780028488258
หมวดหมู่:การขนส่งทางน้ำในประเทศไทย
หมวดหมู่:ระบบขนส่งมวลชนทางเรือ
หมวดหมู่:ระบบขนส่งมวลชนในกรุงเทพมหานคร
หมวดหมู่:ระบบขนส่งมวลชนในจังหวัดนนทบุรี
ไลกา (สุนัข)

ไลก้า (Laika; Лайка, มีความหมายตามตัวอักษรว่า "ช่างเห่า" (barker); ประมาณ ค.ศ. 1954 - 3 พฤศจิกายน ค.ศ. 1957) เป็นสุนัขอวกาศโซเวียต ที่กลายเป็นสัตว์ตัวแรกที่โคจรรอบโลก เช่นเดียวกับเป็นตัวแรกที่เสียชีวิตที่วงโคจรรอบโลก
เนื่องจากเป็นที่ทราบกันน้อยมากถึงผลกระทบของการบินอวกาศที่มีต่อสิ่งมีชีวิตในขณะภารกิจของไลก้า เทคโนโลยีในการผละออกจากวงโคจรยังไม่ถูกพัฒนา จึงคาดการณ์กันว่าไลก้าไม่น่าจะรอดชีวิต นักวิทยาศาสตร์บางคนเชื่อว่ามนุษย์จะไม่อาจมีชีวิตอยู่ได้จากการปล่อยหรือสภาพของอวกาศ ดังนั้น วิศวกรจึงมองว่าเที่ยวบินที่ส่งสัตว์ขึ้นสู่อวกาศด้วยนั้นจำเป็นก่อนภารกิจของมนุษย์ ไลก้าที่เป็นสุนัขเร่ร่อน เดิมชื่อ คุดร์ยัฟกา (Кудрявка, "เจ้าขนหยิกน้อย") เข้าสู่การฝึกกับสุนัขอื่นอีกสองตัว และได้รับเลือกเป็นผู้โดยสารไปกับยานอวกาศโซเวียต สปุตนิก 2 ในท้ายที่สุด ซึ่งถูกส่งขึ้นสู่อวกาศเมื่อวันที่ 3 พฤศจิกายน ค.ศ. 1957
คาดว่าไลก้าน่าจะตายภายในไม่กี่ชั่วโมงหลังปล่อยยานจากความร้อนเกิน ซึ่งเป็นไปได้ว่าเกิดจากความล้มเหลวของระบบยังชีพกลางอาร์-7 (R-7 sustainer) ในการแยกจากน้ำหนักบรรทุก สาเหตุและเวลาการตายที่แท้จริงของมันนั้นไม่ได้รับการเปิดเผยต่อสาธารณะกระทั่ง ค.ศ. 2002 แต่ก่อนหน้านั้นได้รายงานอย่างกว้างขวางว่ามันตายเพราะขาดออกซิเจนในวันที่หก หรือตามที่รัฐบาลโซเวียตอ้างแต่แรก มันตายสบาย (euthanised) ก่อนออกซิเจนพร่องไปอีก อย่างไรก็ดี การทดลองพิสูจน์ว่าไลก้าสามารถรอดชีวิตจากการปล่อยยานขึ้นสู่วงโคจรและทนต่อสภาวะไร้น้ำหนัก ซึ่งเป็นการกรุยทางแก่การบินอวกาศมนุษย์และให้ข้อมูลแรก ๆ บางส่วนแก่นักวิทยาศาสตร์ว่า สิ่งมีชีวิตตอบสนองต่อสิ่งแวดล้อมในการบินอวกาศอย่างไร

**อ้างอิง**

**แหล่งข้อมูลอื่น**
  History of Sputnik Missions-  Sputnik 2 at Astronautix-  Laika memorial page date=2015-06-22 
ล
หมวดหมู่:สุนัขในประเทศรัสเซีย
ล
หมวดหมู่:ภารกิจอวกาศในปี พ.ศ. 2500
หมวดหมู่:เสียชีวิตในอวกาศ
หมวดหมู่:สัตว์ที่ไปอวกาศ
ส่วนของเส้นตรง

ส่วนของเส้นตรง (สีเขียว)
ในทางเรขาคณิต ส่วนของเส้นตรง (Line segment) คือส่วนหนึ่งของเส้นตรงที่เชื่อมระหว่างจุดปลายสองจุด ซึ่งมีความยาวจำกัด และมีตำแหน่งของจุดทุกจุดบนเส้นตรงนั้น ตัวอย่างของส่วนของเส้นตรงดูได้จากด้านของรูปสามเหลี่ยมหรือรูปสี่เหลี่ยม ในกรณีทั่วไป ส่วนของเส้นตรงที่เชื่อมระหว่างจุดยอดในรูปหลายเหลี่ยม จะเรียกว่าขอบ (edge) เมื่อจุดยอดนั้นอยู่ติดกัน หรือเรียกว่าเส้นทแยงมุมเมื่อจุดยอดไม่อยู่ติดกัน และเมื่อส่วนของเส้นตรงปรากฏอยู่บนเส้นโค้งของรูปวงกลม ส่วนของเส้นตรงนั้นจะเรียกว่าคอร์ด (chord) หรือเรียกว่าเส้นผ่านศูนย์กลางเมื่อส่วนของเส้นตรงนั้นตัดผ่านจุดศูนย์กลางของรูปวงกลม
หมวดหมู่:เรขาคณิตมูลฐาน
หมวดหมู่:พีชคณิตเชิงเส้น
หมวดหมู่:เส้นโค้ง
โอลิมปิกฤดูร้อน 2004

โอลิมปิกฤดูร้อน 2004 (2004 Summer Olympics) หรือ โอลิมปิกฤดูร้อนครั้งที่ 28 เป็นการแข่งขันกีฬาโอลิมปิกฤดูร้อนที่กรุงเอเธนส์ ประเทศกรีซ จัดขึ้นระหว่างวันที่ 13-29 สิงหาคม ค.ศ. 2004 มีนักกีฬาร่วมแข่งขันทั้งสิ้น 11,099 คน และเจ้าหน้าที่อีก 5,501 จาก 202 ประเทศ นับเป็นครั้งแรกตั้งแต่โอลิมปิกฤดูร้อน 1996 ที่ชาติสมาชิกในคณะกรรมการโอลิมปิกสากล ส่งนักกีฬาเข้าแข่งขันครบทุกชาติ มีการมอบเหรียญรางวัล 301 รายการ ใน 28 ชนิดกีฬา

**การเสนอตัวเป็นเจ้าภาพ**
การตัดสินรอบสุดท้ายเมื่อวันที่ 5 กันยายน พ.ศ. 2540 ในการประชุม IOC Session  ครั้งที่ 106 ที่เมืองโลซาน

**ชนิดกีฬาที่แข่งขัน**
}- วีลแชร์เรซซิ่ง(กีฬาสาธิต)

**ประเทศที่เข้าร่วมแข่งขัน**
แผนที่แสดงประเทศที่เข้าร่วมแข่งขัน- นักกีฬาสี่คนจาก DJI เข้าร่วมในพิธีเปิด แต่พวกเขาไม่ได้ลงแข่งขันโดยที่ไม่ทราบสาเหตุ

**สรุปเหรียญการแข่งขัน**
ตารางสรุปเหรียญรางวัล 10 อันดับแรก

**อ้างอิง**

**แหล่งข้อมูลอื่น**
  ข้อมูลจากเว็บไซต์คณะกรรมการโอลิมปิกสากล


หมวดหมู่:โอลิมปิกในประเทศกรีซ
เส้นตรง

เส้นตรงในระนาบสองมิติ
เส้นตรง (อังกฤษ: line) คือเส้นโค้งในแนวตรงโดยสมบูรณ์ (ในทางคณิตศาสตร์ เส้นโค้งมีความหมายรวมถึงเส้นตรงด้วย) ที่มีความยาวเป็นอนันต์ ความกว้างเป็นศูนย์ (ในทางทฤษฎี) และมีจำนวนจุดบนเส้นตรงเป็นอนันต์เช่นกัน ในเรขาคณิตแบบยุคลิด จะมีเส้นตรงเพียงหนึ่งเส้นเท่านั้นที่ผ่านจุดสองจุดใด ๆ และเป็นระยะทางที่สั้นที่สุด การวาดเส้นตรงสามารถทำได้โดยใช้เครื่องมือที่มีสันตรง เช่นไม้บรรทัด และอาจเติมลูกศรลงไปที่ปลายทั้งสองข้างเพื่อแสดงว่ามันมีความยาวเป็นอนันต์
เส้นตรงสองเส้นที่แตกต่างกันในสองมิติสามารถขนานกันได้ ซึ่งหมายความว่าเส้นตรงทั้งสองเส้นนั้นจะไม่ตัดกันที่ตำแหน่งใด ๆ ถึงแม้ต่อความยาวออกไปอีกก็ตาม ส่วนในสามมิติหรือมากกว่านั้น เส้นตรงสองเส้นอาจจะไขว้ข้ามกัน (skew) คือไม่ตัดกันแต่ก็อาจจะไม่ขนานกันด้วย และระนาบสองระนาบที่แตกต่างกันมาตัดกันจะทำให้เกิดเป็นเส้นตรงเพียงหนึ่งเส้น เรียกระนาบเหล่านั้นว่า ระนาบร่วมเส้นตรง (collinear planes) สำหรับจุดสามจุดหรือมากกว่าที่อยู่บนเส้นตรงเดียวกันจะเรียกว่า จุดร่วมเส้นตรง (collinear points)

**นิยามแบบทั่วไป**
ในปริภูมิแบบยุคลิด ℝn (ซึ่งรวมไปถึงปริภูมิเวกเตอร์อื่น ๆ ด้วย) เราสามารถนิยามเส้นตรง L เป็นเซตย่อย (subset) ที่อยู่ในรูปแบบ
: 
โดยที่ a และ b เป็นเวกเตอร์ที่กำหนดไว้ใน ℝn และ b ไม่เป็นเวกเตอร์ศูนย์ เวกเตอร์ b เป็นการอธิบายทิศทางของเส้นตรง และ a คือจุดที่อยู่บนเส้นตรง และตัวเลือกของเวกเตอร์อื่น ๆ ที่แตกต่างกันสำหรับ a และ b สามารถให้ผลเป็นเส้นตรงเส้นเดิมก็ได้

**รังสี**
ในเรขาคณิตแบบยุคลิด รังสี หรือ ครึ่งเส้นตรง คือเซตของจุด C บนเส้นตรงร่วมกับจุด A และ B ดังในภาพ โดยไม่จำกัดว่าจุด C จะต้องอยู่ระหว่างจุด A กับ B ในทางเรขาคณิตทั่วไป รังสีจะเริ่มต้นที่จุดจุดหนึ่ง แล้วต่อความยาวออกไปในทิศทางหนึ่งโดยไม่สิ้นสุด สามารถวาดได้โดยมีลูกศรเพียงหนึ่งข้างคล้ายเวกเตอร์
รังสี

**ดูเพิ่ม**
 ส่วนของเส้นตรง

**แหล่งข้อมูลอื่น**
 title=Line-  สมการของเส้นตรง
หมวดหมู่:เรขาคณิตมูลฐาน
หมวดหมู่:เส้นโค้ง
หมวดหมู่:มโนทัศน์ทางคณิตศาสตร์
ประทับไม่ตาย

ประทับไม่ตาย คือชื่อวิทยายุทธแขนงหนึ่ง ปรากฏในนิยายกำลังภายในเรื่องมังกรคู่สู้สิบทิศ ประพันธ์โดยหวงอี้ 
ผู้บัญญัติวิชาและเป็นผู้ใช้คือสือจือเซวียน เทพอาถรรพ์ ซึ่งเป็นหนึ่งในแปดยอดฝีมือฝ่ายอธรรม โดยถือว่ามีพลังฝีมือจัดเป็นอันดับที่ 1 ได้รับฉายาว่าเทพอาถรรพ์ โดยสือจือเซวียนได้ใช้วิชาของสำนักกุสุมาลย์ สำนักเสริมเติมฟ้า และวิชาของสถาบันสงฆ์ที่ได้แอบเรียนรู้มาบัญญัติเป็นประทับไม่ตาย
ประทับไม่ตายเป็นวิชาผสานพลังเป็น-ตายรวมศูนย์ฝ่ามือโจมตีศัตรู ด้วยกระบวนท่าดุดัน รุนแรง เน้นโจมตีจุดตายให้ถึงแก่ชีวิตในการลงมือเพียงครั้งเดียว ซ้ำยังสามารถหยิบยืมถ่ายเทพลังของศัตรูให้กลับไปทำร้ายเจ้าของพลังได้อีกด้วย เป็นวิชาที่ถือได้ว่าไร้พ่าย และร้ายกาจไม่เป็นรองวิชาใด ๆ 
สือจือเซวียนได้บันทึกเคล็ดวิชาของประทับไม่ตายลงในม้วนบันทึก และให้ศิษย์ทั้งสองคนของตนคือ หยางซวีเอี้ยน มือสังหารเงา และ โหวชีไป๋ คุณชายมากรัก แย่งชิงเข่นฆ่ากันเอง ทั้งนี้ เพื่อให้ผู้ชนะคือผู้ที่เก่งกาจที่สุดได้เคล็ดวิชาสืบทอดเจตนารมณ์ของตนกลายเป็นเทพอาถรรพ์คนต่อไป

**กระบวนท่า**
กระบวนฝ่ามือของวิชาประทับไม่ตายแบ่งเป็น 7 กระบวน คือ
# ลมเย็นส่งศพทวงชีวิต
# เป็นตายพลัดพรากไส้แทบขาด
# ถึงประตูนรกแค้นไม่เลิก
# ตะลุยแดนนรกไม่หวาดหวั่น
# ตัดสินเป็นตายในตำหนักมัจจุราช 
# สะพานผ่านภพลืมชาติก่อน
# ตกนรกหมกไหม้ไม่ผุดเกิด
หมวดหมู่:วิทยายุทธในนิยายกำลังภายใน
หมวดหมู่:มังกรคู่สู้สิบทิศ
ปาริสุทธิศีล

ปาริสุทธิศีล แปลว่า ศีลเป็นเครื่องทำให้บริสุทธิ์ ศีลเป็นเหตุให้บริสุทธิ์ หรือความประพฤติบริสุทธิ์ที่จัดเป็นศีล 

**ประเภท**
 ปาฏิโมกขสังวรศีล หมายถึง การสำรวมในปาฏิโมกข์- อินทรียสังวรศีล หมายถึง การสำรวมในอินทรีย์ ๖ คือ ตา หู จมูก ลิ้น กาย ใจ- อาชีวปาริสุทธิศีล หมายถึง การเลี้ยงชีพในทางที่ชอบธรรม- ปัจจัยสันนิสิตศีล หมายถึง การพิจารณาก่อนจึงบริโภคปัจจัยสี่ คือ จีวร บิณฑบาต เสนาสนะ และเภสัช

**อ้างอิง**
  หน้า = -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
หมวดหมู่:ศาสนาพุทธ
วิกิพีเดีย:การล้างเซิร์ฟเวอร์แคช

การล้างเซิร์ฟเวอร์แคชในวิกิพีเดีย ทำได้โดยใช้คำสั่ง purge ส่งผลให้ทางซอฟต์แวร์วิกิสร้างหน้านั้นขึ้นมาใหม่อย่างสมบูรณ์ โดยปกติแล้วหน้าวิกิจะอัปเดตเก็บไว้ในเซิร์ฟเวอร์แคชทุกครั้งที่หน้าใดหน้าหนึ่งมีการแก้ไข แต่ถ้าการแก้ไขเกิดขึ้นภายในแม่แบบที่ใส่ไว้ในตัวบทความ บทความนั้นจะไม่ถูกทำการอัปเดตอัตโนมัติ ซึ่งส่งผลให้ผู้ใช้ที่ไม่ล็อกอินหลายคนไม่สามารถดูการแก้ไขที่ถูกแก้ไขล่าสุดได้ 
ถ้าได้ทำการล้างเซิร์ฟเวอร์แคชแล้ว ยังไม่มีการปรับปรุงเกิดขึ้น คุณอาจต้องลองทำการล้างเบราว์เซอร์แคชแทนที่
 รายชื่อหน้าที่ต้องการล้างแคช- หน้าสถานีย่อยที่มีแม่แบบเป็นส่วนประกอบ โดยในหลายสถานีย่อยจะมี วันที่และเวลา แสดงให้เห็นเวลาของรุ่นปรับปรุงล่าสุด- หน้าหลัก เหตุการณ์ปัจจุบัน ศาลาประชาคม- หน้าปรับปรุงล่าสุด
 วิธีใช้งาน 
วิธีใดวิธีหนึ่งต่อไปนี้- กดปุ่ม อัปเดต หรือ ล้างเซิร์ฟเวอร์แคช หรือชื่ออื่นที่แล้วแต่ผู้สร้างหน้านั้นกำหนดไว้ใน ล้างเซิร์ฟเวอร์แคช หรือ กล่องล้างแคช สำหรับในสถานีย่อย- ถ้าหน้านั้นไม่มีปุ่มให้กด ให้เข้าที่ URL โดยใส่ ?action=purge เพิ่มไว้ที่ส่วนท้าย
ล้างเซิร์ฟเวอร์แคช
โจผี

พระเจ้าโจผี หรือ เฉาพี (p=Cáo Pi) พระนามรอง จื่อหวน  เป็นพระโอรสองค์รองในพระเจ้าโจโฉ ได้สืบต่อตำแหน่ง วุยอ๋อง และอำนาจต่อหลังจากโจโฉสิ้นพระชนม์ไปแล้ว ภายหลังจึงได้ล้มล้างราชวงศ์ฮั่นตะวันออก ปราบดาภิเษกเป็นปฐมจักรพรรดิของราชวงศ์เว่ย (วุยก๊ก) ทรงพระนามว่า สมเด็จพระจักรพรรดิเว่ยเหวินตี้ (p=Cáo Wèi Wéndì - จักรพรรดิแห่งเว่ย) ในปีค.ศ. 220
โจผีนั้นเป็นบุตรคนรอง แต่ก็ได้มีบทบาทในการสืบทอดอำนาจจากโจโฉ เนื่องจากบุตรชายคนโต คือ โจงั่ง ได้เสียชีวิตไปตั้งแต่ยังอายุน้อยในการติดตามโจโฉไปทำสงคราม ในนิยายสามก๊กได้ โจโฉได้กล่าวถึงโจผี ว่าเป็นคนมีปัญญา จิตใจหนักแน่น โอบอ้อมอารีย์ จึงสมควรจะเป็นสืบทอดอำนาจของตน โจผีเป็นผู้เชี่ยวชาญในการแต่งกลอน กาพย์กวี เช่นเดียวกับโจโฉผู้บิดา และยังได้เคยติดตามบิดาออกไปทำสงครามบ่อยครั้ง ตั้งแต่ยังเยาว์ 
โจผีมีภรรยาหลวง คือนางเอียนสี ซึ่งได้ตัวมาเมื่อครั้งที่โจโฉทำสงครามกัวต๋อกับตระกูลอ้วน นางเอียนสีนั้นเป็นสาวงามที่มีชื่อว่า เป็นหญิงงามแห่งแผ่นดินทางเหนือ และยังเป็นภรรยาม่ายของอ้วนฮี บุตรชายของอ้วนเสี้ยว คู่ศึกของโจโฉ จึงย่อมถือเป็นเชลยศึก แต่โจผีก็ได้รับนางมาตกแต่งเป็นภรรยาหลวง ในขณะนั้นโจผีอายุได้ 17 ปี ขณะที่นางเอียนสีอายุมากกว่า คือ 22 ปี ซึ่งภายหลังเมื่อโจผีได้ขึ้นครองราชย์ ก็ได้สถาปนานางเป็นฮองเฮา
เนื่องจากการที่โจผีขึ้นครองราชย์ สถาปนาตนเองเป็นฮ่องเต้ จึงทำให้ซุนกวนและเล่าปี่ต้องสถาปนาตนเองเป็นฮ่องเต้ตามไปด้วย  ก่อให้เกิดสภาพของสามก๊กอย่างแท้จริง
พระเจ้าโจผีเมื่อได้ปราบดาภิเษกเป็นฮ่องเต้ในเบื้องแรกนั้นก็ได้ทรงดำริจะทำการกวาดล้างศัตรูทุกคน รวมไปถึงพระอนุชา คือ โจสิด ซึ่งมีสติปัญญา และฝีมือในเชิงการกวี เช่นเดียวกับพระองค์ และเคยเป็นคู่แข่งในการแต่งตั้งรัชทายาทของโจโฉด้วย แต่โจสิดสามารถเอาตัวรอดได้ โดยการแต่งโคลงมีใจความว่า  ต้นถั่วเผาต้นถั่ว ในกระทะถั่วร้องไห้ กำเนิดจากรากเดียวกัน เหตุไฉนคิดทำลาย  มีความหมายถึง การที่พี่น้องซึ่งมาจากจุดกำเนิดเดียวกัน กลับต้องมาสังหารเข่นฆ่ากัน ด้วยเหตุใด ทำให้พระเจ้าโจผีสะเทือนพระทัย และไม่อาจสังหารพระอนุชาได้ ซึ่งโคลงบทกวีที่โจสิดแต่งขึ้นเพื่อเอาชีวิตรอดนี้มีชื่อเสียงมาก     
พระเจ้าเว่ยเหวินตี้ โจผี เป็นฮ่องเต้ที่ครองราชย์ในระยะอันสั้นเพียง 6 ปี เท่านั้น ก็ทรงพระประชวร และเสด็จสวรรคต ในปีค.ศ. 226 สิริรวมพระชนมายุได้ 39 พรรษา

**พระราชกรณียกิจ**
พระเจ้าโจผีทรงย้ายเมืองหลวงกลับไปที่ ลั่วหยาง ในปีค.ศ. 220
พระเจ้าโจผีทรงนำทัพเข้าโจมตีกังตั๋ง แต่ท้ายที่สุดถูก ลกซุน ต้านทัพไว้ได้ทำให้พ่ายแพ้กลับมา และยังเสียแม่ทัพคนสำคัญคือ เตียวเลี้ยว ในศึกนี้อีกด้วย
หลังจากพ่ายแพ้สงคราม พระเจ้าโจผีจึงหันมาสนใจทางด้านวรรณกรรมมากกว่าสงคราม เริ่มเกิดการเขียนวรรณกรรมแบบร้อยแก้ว จนทำให้ผู้คนรุ่นหลังยกย่องพระเจ้าโจผีเป็นพระบิดาแห่งวรรณกรรมร้อยแก้ว

**พระราชวงศ์**
 พระอัยกา โจโก๋- พระราชบิดา โจโฉ- พระราชมารดา เปียนซี- พระเชษฐา โจงั่ง- พระอนุชา
** โจเจียง
** โจสิด
** โจหิม- ภรรยาหลวง เอียนสี- พระราชโอรส โจยอย

**อ้างอิง**
   兩千年中西曆轉換fix-attempted=yes 

**แหล่งข้อมูลอื่น**
  date=2008-04-24 
หมวดหมู่:จักรพรรดิแห่งวุยก๊ก
หมวดหมู่:พระมหากษัตริย์ผู้ทรงก่อตั้ง
หมวดหมู่:ครอบครัวของโจโฉ
หมวดหมู่:กวีของวุยก๊ก
226
แม่แบบ:เหตุการณ์ปัจจุบัน/2550 กันยายน 5

* สตีฟ จอบส์ จาก บริษัทแอปเปิลประกาศ ไอพอดรุ่นใหม่ ไอพอดทัช ในขณะเดียวมีการปรับโฉม ไอพอดนาโน และลดราคา ไอโฟนลง 200 ดอลลาร์สหรัฐ  (แอปเปิล)- โก ซัน (고산) นักบินอวกาศคนแรกของเกาหลีใต้ จะขึ้นสู่อวกาศของสถานีรัสเซียในต้นปีหน้า ( ซีเอ็นเอ็น)- แท็กซี่ในนิวยอร์กประท้วงหยุดงานสองวัน หลังจากที่มีกฎหมายใหม่ออกมาบังคับให้แท็กซี่ทุกคันต้องติดตั้งจีพีเอส ซึ่งในขณะเดียวกันในนิวยอร์กมีการจัด เทนนิสยูเอสโอเพน และ นิวยอร์กแฟชันวีก ( ซีเอ็นเอ็น)- เวลา 00.30 น. เกิดเพลิงไหม้โรงแรมแมนดาริน สูง 14 ชั้น แขวงมหาพฤฒาราม เขตบางรัก กรุงเทพฯ ส่งผลให้แขกและนักท่องเที่ยวต่างชาติประมาณ 500 คน ตื่นตระหนกหลบหนีเอาชีวิตรอดกันอย่างอลหม่าน แขกบาดเจ็บ 16 คน ส่วนใหญ่เกิดจากสำลักควันไฟ  (มติชน)
}
การผูกลาย

การผูกลาย หรือ การต่อลาย คือการออกแบบ หรือการประดิษฐ์ หรือการเขียนลายไทยในงานศิลปะไทย

**เอกลักษณ์ของลายไทย**
 เส้นลายในลายไทยจะมีความอ่อนโยน- มีการแบ่งระยะที่เหมาะสม มีจังหวะที่ดี- การใช้ลวดลายอ่อนช้อย มีการใช้ลูกเล่นพลิกแพลงต่อเนื่องได้ไม่สิ้นสุด- ลวดลายเป็นหมวดหมู่เดียวกัน

**หลักในการผูกลายไทย โดยสังเขป**
 จุดออกลาย
** การออกลาย คือการเริ่มต้นเขียนลาย จะต้องมีที่ออกลาย เช่นมีกาบของลาย ตัวกระจัง ประจำยาม นกคาบ พุ่มทรงข้าวบิณฑ์ รูปทรงกลม เป็นต้น
** มีที่ห้ามลาย เช่นตัวกระจัง ประจำยาม ฯลฯ
** มีที่แยกลาย เช่นกาบคู่ นกคาบ ใบเทศ ฯลฯ- ทรงตัวกนกและทรงกาบ
** จะต้องมีการแบ่งตัวให้ครบถ้วน มีสัดส่วนที่สวยงาม
** ใช้เครื่องประกอบลายให้ถูกต้องครบถ้วน- การแบ่งระยะ
** การแบ่งระยะของตัวลายจะต้องได้จังหวะ มีระยะที่พอเหมาะสวยงาม- เถาของลาย
** การขดของลายอ่อนช้อยสวยงามได้จังหวะ โค้งได้วง ไม่หัก- น้ำหนักเส้นแบ่ง
** เมื่อมีลายกระหนกซ้อนกันหลายตัว ต้องมีการทิ้งน้ำหนักเส้นให้แตกต่างกันชัดเจน สวยงาม- ช่องไฟพื้น
** มีการจัดช่องไฟของลายให้ได้จังหวะที่เหมาะสม- ลูกเล่น
** มีการประดิษฐ์พลิกแพลงลวดลายให้สวยงาม มีชีวิตชีวา ดูแล้วเพลิดเพลิน

**หนังสืออ่านเพิ่ม**
 โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522.- พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1- สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5

**แหล่งข้อมูลอื่น**
  พุทธศิลปะสถาปัตยกรรม ภาคต้น โดย พระพรหมพิจิตร-  จิตรธานี date=2007-08-14 
หมวดหมู่:ลายไทย
สิบสามอาณานิคม

สิบสามอาณานิคม (Thirteen Colonies) เป็นกลุ่มอาณานิคมของบริเตนบริเวณชายฝั่งมหาสมุทรแอตแลนติกในทวีปอเมริกาเหนือในระหว่างคริสต์ศตวรรษที่ 17 ถึงคริสต์ศตวรรษที่ 18 เมื่อความคับค้องใจของชาวอาณานิคมที่มีต่อรัฐบาลบริเตนนำไปสู่การรวมตัวกันของอาณานิคมทั้ง 13 ใน ค.ศ. 1774 และสามารถขับไล่เจ้าอาณานิคมออกไปได้อย่างเป็นทางการเมื่อ ค.ศ. 1775 ตัวแทนจากสิบสามอาณานิคมร่วมจัดการประชุมสภาภาคพื้นทวีปครั้งที่สอง (Second Continental Congress) ณ เมืองฟิลาเดลเฟีย โดยที่ประชุมได้แต่งตั้งจอร์จ วอชิงตัน เป็นผู้บัญชาการสูงสุดแห่งกองทัพภาคพื้นทวีป (Continental Army) เพื่อต่อสู้ในสงครามปฏิวัติอเมริกา และจากนั้นใน ค.ศ. 1776 สภาภาคพื้นทวีปจึงได้ออกคำประกาศอิสรภาพแห่งสหรัฐอเมริกา การที่กองทัพภาคพื้นทวีปสามารถเอาชนะกองทัพอังกฤษได้ด้วยความช่วยเหลือฝรั่งเศส ทำให้สิบสามอาณานิคมได้รับอำนาจอธิปไตยในสนธิสัญญาปารีสที่ลงนามเมื่อ ค.ศ. 1783
สิบสามอาณานิคมเป็นการรวมกันของกลุ่มอาณานิคมดั้งเดิม ได้แก่ อาณานิคมนิวอิงแลนด์ (นิวแฮมป์เชอร์ แมสซาชูเซตส์ โรดไอแลนด์ และคอนเนทิคัต) อาณานิคมตอนกลาง (นิวยอร์ก นิวเจอร์ซีย์ เพนซิลเวเนีย และเดลาแวร์) และอาณานิคมตอนใต้ (แมริแลนด์ เวอร์จิเนีย นอร์ทแคโรไลนา เซาท์แคโรไลนา และจอร์เจีย) อาณานิคมเหล่านี้เป็นส่วนหนึ่งของบริติชอเมริกา ซึ่งยังรวมถึงดินแดนในลัสฟลอริดัส (Las Floridas) แคริบเบียน และพื้นที่ประเทศแคนาดาในปัจจุบัน
สิบสามอาณานิคมมีระบบการเมือง รัฐธรรมนูญ และกฎหมายที่คล้ายคลึงกัน และแต่ละอาณานิคมจะอยู่ในการปกครองของชนอังกฤษโปรเตสแตนต์โดยส่วนใหญ่ อาณานิคมเวอร์จิเนียเป็นอาณานิคมแรก ซึ่งจัดตั้งขึ้นใน ค.ศ. 1607 ณ เมืองเจมส์ทาวน์ อาณานิคมนิวอิงแลนด์ แมริแลนด์ และเพนซิลเวเนียนั้นจัดตั้งขึ้นด้วยแรงจูงใจจากความกังวลที่เกี่ยวข้องกับการปฏิบัติทางศาสนา ส่วนอาณานิคมอื่น ๆ ได้ก่อตั้งขึ้นจากจุดประสงค์ทางธุรกิจและการขยายตัวทางเศรษฐกิจ สำหรับอาณานิคมตอนกลางก่อตั้งขึ้นบนพื้นที่อาณานิคมนิวเนเธอร์แลนด์เดิม
ในระหว่าง ค.ศ. 1625 ถึง ค.ศ. 1775 ประชากรในอาณานิคมเติบโตขึ้นจาก 2 พันคน เป็น 2.4 ล้านคน ส่งผลให้เกิดการขับไล่กลุ่มชนพื้นเมืองอเมริกัน ประชากรทั้งหมดนั้นรวมถึงบุคคลในระบบทาส ซึ่งถือว่าเป็นเรื่องถูกกฎหมายในอาณานิคมทั้งหมด ในช่วงคริสต์ศตวรรษที่ 18 รัฐบาลบริเตนได้ดำเนินนโยบายพาณิชยนิยมสำหรับการบริหารอาณานิคม เพื่อผลประโยชน์ทางเศรษฐกิจของสหราชอาณาจักรเท่านั้น
สิบสามอาณานิคมต่างมีระบบการปกครองตนเองในระดับสูงและการเลือกตั้งที่เข้มแข็ง และสิ่งเหล่านี้ต่อต้านความต้องการของรัฐบาลลอนดอนในการควบคุมมากขึ้น ด้วยสงครามฝรั่งเศสและอินเดีย (ค.ศ. 1754–1763) ที่รบกับฝรั่งเศสและพันธมิตรอินเดียส่งผลให้ความขัดแย้งระหว่างสหราชอาณาจักรและสิบสามอาณานิคมลุกลามเป็นวงกว้าง ในช่วงทศวรรษ 1750 อาณานิคมต่าง ๆ เริ่มร่วมมือกันแทนที่จะประสานโดยตรงกับรัฐบาลบริเตน จากความช่วยเหลือของหนังสือพิมพ์และสื่อสิ่งพิมพ์ ทำให้กิจกรรมและข้อกังวลระหว่างอาณานิคมเหล่านี้ได้รับการแบ่งปันและนำไปสู่การเรียกร้องให้คุ้มครองสิทธิในฐานะชาวอังกฤษของชาวอาณานิคม โดยเฉพาะหลักการ "ห้ามจัดเก็บภาษีหากไม่มีผู้แทน"
ความตึงเครียดกับรัฐบาลบริเตนในเรื่องการจัดเก็บภาษีและสิทธินำไปสู่การปฏิวัติอเมริกา ซึ่งอาณานิคมทั้งหมดร่วมมือกันจัดตั้งสภาภาคพื้นทวีปและกองทัพภาคพื้นทวีป และร่วมต่อสู้ในสงครามปฏิวัติอเมริกา (ค.ศ. 1775–1783) พร้อมด้วยความช่วยเหลือจากราชอาณาจักรฝรั่งเศส สาธารณรัฐดัตช์ และราชอาณาจักรสเปน

**เชิงอรรถ**

**อ้างอิง**
หมวดหมู่:ประวัติศาสตร์สหรัฐ
หมวดหมู่:ประวัติศาสตร์อเมริกาเหนือ
หมวดหมู่:สิ้นสุดในปี พ.ศ. 2319
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
อุทยานแห่งชาติโกโมโด

มังกรโคโมโดสะกดรอยตามกวาง 
อุทยานแห่งชาติโกโมโด (Taman Nasional Komodo) เป็นอุทยานแห่งชาติในประเทศอินโดนีเซีย ตั้งอยู่ใกล้หมู่เกาะซุนดาน้อย ระหว่างจังหวัดนูซาเติงการาตะวันออกกับจังหวัดนูซาเติงการาตะวันตก อุทยานประกอบด้วยเกาะใหญ่ 3 เกาะ คือ เกาะโกโมโด เกาะรินจา และเกาะปาดาร์ รวมทั้งยังมีเกาะเล็ก ๆ อีกมากมาย ซึ่งเกาะเหล่านี้กำเนิดขึ้นจากการระเบิดของภูเขาไฟ มีพื้นที่รวมทั้งหมด 1,817 ตารางกิโลเมตร หรือ 1,135,625 ไร่ (ส่วนที่เป็นแผ่นดิน 603 ตารางกิโลเมตร หรือ 376,875 ไร่) มีประชากรอาศัยอยู่ประมาณ 4,000 คน ก่อตั้งเป็นอุทยานแห่งชาติเมื่อ พ.ศ. 2523 เพื่ออนุรักษ์มังกรโกโมโด ซึ่งเป็นสัตว์เฉพาะถิ่น ภายหลังยังจัดเป็นพื้นที่สำหรับอนุรักษ์สัตว์ป่าและสัตว์ทะเลชนิดอื่น ๆ อีกด้วย ใน พ.ศ. 2534 อุทยานได้รับการขึ้นทะเบียนจากองค์การยูเนสโกให้เป็นมรดกโลก และถูกจัดให้เป็นหนึ่งในเจ็ดสิ่งมหัศจรรย์ของโลกทางธรรมชาติยุคใหม่อีกด้วย
กิจกรรมดำน้ำเป็นที่นิยมในอุทยานแห่งชาติโกโมโด เนื่องจากเป็นสถานที่ที่มีความหลากหลายทางชีวภาพทางทะเลสูง มีสัตว์ทะเลอาศัยอยู่หลายชนิด เช่น ฉลามวาฬ ปลาแสงอาทิตย์ กระเบนราหู กระเบนนก ม้าน้ำแคระ ปลากบตัวตลก ทากเปลือย หมึกวงแหวนสีน้ำเงิน ฟองน้ำ เพรียงหัวหอม และปะการัง
รวมถึงเส้นทางเดินสำรวจธรรมชาติ ทางอุทยานได้แบ่งเส้นทางเดินออกเป็น 3 สาย คือ สายไกล, สายกลาง และสายสั้น โดยมากนักท่องเที่ยวจะนิยมดูและถ่ายภาพมังกรโกโมโด ซึ่งทางเจ้าหน้าที่อุทยานจะเดินตามไปด้วยเพื่อป้องกันอันตรายจากมังกรโกโมโดที่จะทำร้ายนักท่องเที่ยว โดยใช้เพียงไม้ง่ามเพียงชิ้นเดียว หากมังกรโกโมโดเข้าใกล้จะใช้ไม้นี้แยงตา ก็จะล่าถอยไป
ตั้งแต่ พ.ศ. 2538 ทางอุทยานได้รับการสนับสนุนจาก The Nature Conservancy (TNC) ซึ่งเป็นองค์กรด้านสิ่งแวดล้อมจากสหรัฐอเมริกา มีการวางแผนการจัดการอุทยานใหม่ร่วมกัน และนำไปใช้ในปี พ.ศ. 2543 เพื่อรับมือกับปัญหาการใช้ทรัพยากรทั้งทางบกและทางทะเลที่เพิ่มมากขึ้น ซึ่งปัญหาของทรัพยากรทางทะเลส่วนใหญ่เริ่มมาจากชุมชนชาวประมงและบริษัทเชิงพาณิชย์ภายนอกอุทยาน แต่อย่างไรก็ตาม การควบคุมและจำกัดการใช้ทรัพยากรจะส่งผลกระทบอย่างมากต่อผู้ที่อาศัยอยู่ในบริเวณอุทยาน ซึ่งมีทางเลือกในการดำรงชีวิตน้อยนอกจากต้องรอรับสิ่งที่ทางอุทยานจัดหาให้ จึงมีแผนการวางแนวทางเลือกในการดำรงชีวิตที่เป็นส่วนหนึ่งของแผนการจัดการอุทยาน แต่ชุมชนภายในอุทยานยังต้องการได้รับผลประโยชน์ตามมาตรฐานที่ตรงกับความต้องการของผู้อยู่อาศัย

**มรดกโลก**
โคโมโดบนเกาะรินกา
อุทยานแห่งชาติโกโมโดได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์ในการพิจารณา ดังนี้- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก- (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

**อ้างอิง**

**แหล่งข้อมูลอื่น**
หมวดหมู่:IUCN ประเภท II
หมวดหมู่:อุทยานแห่งชาติ
หมวดหมู่:แหล่งมรดกโลกในประเทศอินโดนีเซีย
หมวดหมู่:แหล่งมรดกโลกทางธรรมชาติ
หมวดหมู่:หมู่เกาะซุนดาน้อย
หมวดหมู่:จังหวัดนูซาเติงการาตะวันออก
แมคาเดเมีย

แมคาเดเมีย (macadamia) เป็นไม้ยืนต้นจำพวกหนึ่งที่อยู่ในวงศ์เหมือดคน (Proteaceae) ชื่อวิทยาศาสตร์คือ Macadamia integrifolia แม้ว่าแมคาเดเมียจะมีลักษณะเหมือนถั่ว แต่มันกลับไม่ใช่พืชตระกูลถั่ว เพราะไม่ได้อยู่ในวงศ์ Fabaceae แต่ถึงอย่างไรก็ตามมันก็เป็นต้นไม้ประเภทนัทที่มีคุณค่าทางอาหารสูงมากและมีราคาสูง ต้นไม้ชนิดนี้จะให้ผลดีก็ต่อเมื่อปลูกบนพื้นที่ค่อนข้างสูงเท่านั้น แมคาเดเมียเป็นพืชหนึ่งในเก้าสายพันธุ์ของดอกพืชในวงศ์ Proteaceae ซึ่งมีอยู่ตามพื้นที่ทางภาคตะวันออกของออสเตรเลีย นิวแคลิโดเนียและ ซูลาเวซี ในอินโดนีเซีย

**ข้อมูลโภชนาการของแมคาเดเมีย**
 เมื่อเปรียบเทียบกับถั่วชนิดอื่น ๆ แล้ว เช่น อัลมอนด์และเม็ดมะม่วงหิมพานต์ แมคาเดเมีย มีไขมันสูงและโปรตีนต่ำแต่มีจำนวนของไขมันไม่อิ่มตัวเชิงเดี่ยวสูงที่สุด ซึ่งมีประโยชน์มากมีปริมาณ 22% ของกรดโอเมก้า 7 ซึ่งมีผลทางชีวภาพคล้ายกับไขมันอิ่มตัว- นอกจากนี้ยังมีโปรตีน 9% คาร์โบไฮเดรต 9% และใยอาหาร 2% เช่นเดียวกับแคลเซียม ฟอสฟอรัสและโพแทสเซียม โซเดียม ซีลีเนียม เหล็ก วิตามินบี และไนอาซิน- แมคาเดเมียมีระดับของกรดไขมันไม่อิ่มตัวเชิงเดี่ยวสูงที่สุดในอาหารเชิงพาณิชย์ต่างที่เป็นธรรมชาติ- แมคาเดเมียไม่มีคอเลสเตอรอล- แมคาเดเมียไม่มี Trans fatty acid กรดไขมันไม่อิ่มตัวเชิงเดี่ยวเป็นไขมันที่ 'ดี' และได้มีการวิจัยไว้ว่า สามารถลดระดับคอเลสเตอรอลในเลือด รวมทั้งการเสริมสร้าง การปกป้องการเพิ่มขึ้นของปริมาณ lipoproteins ซึ่งระดับคอเลสเตอรอลและไลโปโปรตีนนั้น เป็นตัวชี้วัดความเสี่ยงของโรคหัวใจ

**การเก็บรักษา**
การเก็บเพื่อรักษาคุณภาพที่ดีของแมคาเดเมียนั้น แตกต่างจากถั่วประเภทอื่น ๆ เป็นอย่างมาก ทั้งนี้เนื่องจาก ส่วนประกอบที่ละเอียดอ่อนสารอาหาร และปริมาณน้ำมันที่มีอยู่ในแมคาเดเมีย แมคาเดเมียที่ยังไม่ผ่านการอบนั้น ต้องเก็บรักษาในสภาพสิ่งแวดล้อมที่มีระดับความชื้น และออกซิเจนต่ำมาก ด้วยการลดระดับปริมาณออกซิเจนนั้น ทำให้ค่าเปอร์ออกไซด์นั้นลดลง ซึ่งค่าเปอร์ออกไซด์เป็นตัวชี้วัดกลิ่นหืนของแมคาเดเมีย ด้วยการลดระดับความชื้นนั้น ทำให้แมคาเดเมีย ไม่สูญเสียความกรอบนุ่มของเนื้อแมคาเดเมีย
เมื่อเปิดบรรจุภัณฑ์ของแมคาเดเมียแล้ว ควรเก็บรักษาไว้ในภาชนะสำหรับใส่อาหารที่ปิดสนิทหรือควรเก็บรักษาใน อุณหภูมิ ที่ใกล้เคียง ศูนย์องศาเซลเซียส เพื่อเป็นการลดระดับของ การดูดซับความชื้น และกลิ่นหืนได้
แมคคาเดเมีย ของแม่ฮ่องสอน

**อ้างอิง**
 Power, J., Macadamia Power in a Nutshell, 1982, ISBN 0-9592892-0-8, p. 13.

**แหล่งข้อมูลอื่น**
  Flora of Australia: Macadamia date=2012-10-03 -  Australia's most delicious bush nut date=2006-07-22 -  Hawaii Macadamia Nut Association official web site-  Macadamia Nuts : Thai Africa Inter Trading Co, Ltd.
หมวดหมู่:ไม้ยืนต้น
หมวดหมู่:วงศ์เหมือดคน
หมวดหมู่:แมคาเดเมีย
มะขวิด

ผลแห้งของมะขวิดที่ขายในประเทศอินเดีย
ผลมะขวิดอยู่บนต้น
เปลือกต้นมะขวิด
มะขวิด ภาคเหนือเรียกมะฟิด เป็นต้นไม้ยืนต้นขนาดกลาง อยู่ในกลุ่มไม้ยืนต้นผลัดใบ มีถิ่นกำเนิดในประเทศอินเดีย สูงถึง 12 เมตร กิ่งแขนงมีหนามเรียวแหลมตรง ยาว 4 เซนติเมตร ใบประกอบ แบบขนนกปลายคี่ ใบออกตรงข้าม มี 2-3 คู่ รูปไข่กลับ ยาวถึง 4 ซม. ก้านใบและก้านใบย่อยมีปีกแคบ ๆ ยาวถึง 12 เซนติเมตร มีจุดต่อมน้ำมัน มีกลิ่นอ่อน ๆ เมื่อขยี้ ช่อดอกออกปลายยอดหรือซอกใบ มีทั้งดอกเพศผู้และดอกสมบูรณ์เพศ มี 5 กลีบ สีขาวครีมแกมเขียว ชมพูหรือแดงเรื่อ ๆ อยู่กันหลวม ๆ ผลเปลือกแข็ง รูปกลม ขนาดเส้นผ่าศูนย์กลางถึง 10 เซนติเมตร ผิวเป็นขุยสีออกขาวปนสีชมพู มีเนื้อมาก กลิ่นหอม มีเมือกหุ้มเมล็ด เมล็ดยาว 0.5-0.6 เซนติเมตร เปลือกหนา มีขน

**การใช้ประโยชน์**
มะขวิด เป็นยาบำรุงกำลัง ทำให้สดชื่น เจริญอาหาร แก้อาการท้องเสีย และรักษาโรคทางเดินอาหาร โรคลักปิดลักเปิด แก้ฝีเปื่อยบวม ตกโลหิต และแก้พยาธิ ใบและดอก แก้ท้องร่วง แก้บวมและฟกช้ำ ตกโลหิต ขับลม เป็นยาฝาดสมาน และแก้พยาธิ ยาง แก้ทองเสีย สมานแผล และเจริญไฟธาตุ เปลือก แก้ฝีเปื่อย แก้บวม แก้อาการลงท้อง ตกโลหิต และแก้พยาธิ
ยางของผลมีความเหนียว ใช้ติดหรือเชื่อมต่อสิ่งของได้ เปลือกไม้มีสารจำพวกกัมจำนวนมาก ไม้เนื้อแข็ง สามารถใช้ในงานช่างไม้ได้ ผลรับประทานสดหรือนำไปทำน้ำผลไม้และแยม
เปลือกต้นมะขวิดใช้บดทำแป้งผัดหน้า อย่างในแป้งพม่า

**ชื่อในภาษาต่างๆ**
ชื่อสามัญของมะขวิด ได้แก่:- Wood Apple, Elephant Apple, Monkey Fruit, Curd Fruit- Kaitha- Belada Hannu / Byalada Hannu- Vellaga Pandu(వెలగ పండు)- Vilam Palam (விளாம் பழம்)- Vilam Kai (വിളാങ്കായ്)- Koth Bel (কৎ বেল)- ภาษาเขมร: Kvet (ខ្វិត)- ภาษาฮินดีKaitha (कैथा) หรือ Kath Bel.- ภาษาโอริยา: Kaintha.- Kothu.- ภาษาสิงหล: Divul. (දිවුල්)- KavaTH (कवठ).- ภาษาชวา Kawis หรือ Kawista- ภาษาสันสกฤต: Kapittha (कपित्थ),  Dadhistha, Surabhicchada, Kapipriya, Dadhi, Puṣpapahala , Dantasātha, Phalasugandhika, Cirapākī, Karabhithū, Kanṭī, Gandhapatra, Grāhiphala, Kaṣāyāmlaphala.


**อ้างอิง**
 นิดดา หงส์วิวัฒน์ และทวีทอง หงส์วิวัฒน์. มะขวิด ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 137

**แหล่งข้อมูลอื่น**
 Germplasm Resources Information Network: Limonia date=2000-11-02 - Germplasm Resources Information Network: Limonia acidissima date=2011-04-12 - genus page,  Flora of Pakistan: L. acidissima species page- Purdue-hort_edu: The Wood Apple- Pandanus Database - Limonia
หมวดหมู่:วงศ์ส้ม
หมวดหมู่:ไม้ยืนต้น
หมวดหมู่:ผลไม้
หมวดหมู่:สมุนไพรไทย
หมวดหมู่:พืชที่ใช้ในอายุรเวท
มนตรี ศรียงค์

มนตรี ศรียงค์ หรือที่รู้จักกันในฉายา กวีหมี่เป็ด เป็นนักประพันธ์ไทยได้รับรางวัลซีไรต์ พ.ศ. 2550 จากผลงาน บทกวีร่วมสมัยโลกในดวงตาข้าพเจ้า

**ประวัติ**
มนตรี ศรียงค์เกิดวันที่ 6 มีนาคม พ.ศ. 2511 ที่อำเภอหาดใหญ่ จังหวัดสงขลา อาศัยอยู่ย่านใจกลางเมือง (กิมหยง) เริ่มเขียนบทกวีในช่วงพฤษภาทมิฬ และเป็นที่รู้จักจากผลงานในหน้ากวีของนิตยสารการเมืองรายสัปดาห์ ไม่ว่าจะเป็น สยามรัฐรายสัปดาห์ หรือ นิตยสารอาทิตย์รายสัปดาห์
ที่มาของฉายา กวีหมี่เป็ด เพราะเปิดร้านขายก๋วยเตี๋ยว-หมี่เป็ดเป็นอาชีพหลัก ชื่อ ร้านหมี่เป็ดศิริวัฒน์ ริมถนนละม้ายสงเคราะห์ กลางเมืองหาดใหญ่ จ.สงขลา บ้านเกิด โดยเขานวดแป้งทำเส้นหมี่ด้วยตนเอง มีวลีที่ชอบใช้บ่อยคือ "ผมหล่อ
"  เป็นนักเขียนหนึ่งในขุนพลหลุดโลกบอร์ด

**การศึกษา**
 ระดับมัธยมศึกษาตอนต้นที่ โรงเรียนหาดใหญ่อำนวยวิทย์- มัธยมศึกษาตอนปลายที่ โรงเรียนมหาวชิราวุธ จังหวัดสงขลา โปรแกรมพลานามัยแต่ไม่ได้ดีในแวดวงกีฬา- พ.ศ. 2529 ศึกษาต่อที่ คณะมนุษยศาสตร์ มหาวิทยาลัยรามคำแหง เอกภาษาไทย ทั้งที่รักการอ่านการเขียนแต่กลับสอบตกซ้ำซากวิชาร้อยกรอง-วรรณวิจารณ์เลยตัดสินใจเปลี่ยนคณะมาที่ คณะรัฐศาสตร์ มหาวิทยาลัยรามคำแหง เอกการปกครอง ทำท่าจะไปได้ดี 3 ปีแรกทำได้ 84 หน่วยกิต (ทั้งที่เข้าเรียนน้อยถึงน้อยที่สุด) แต่เรียนไม่จบ เพราะช่วงนั้นแม่เรียกกลับบ้าน มาช่วยกิจการหมี่เป็ดที่ร้านศิริวัฒน์ฯ ถนนละม้ายสงเคราะห์ หาดใหญ่ ที่ขายดิบขายดีมาจนถึงวันนี้

**ผลงาน**
#  ดอกฝัน : ฤดูฝนที่แสนธรรมดา (รวมบทกวี) (พ.ศ. 2541) โดยแพรวสำนักพิมพ์ 
#  การพังทลายของทางช้างเผือก (รวมบทกวีทำมือ) (พ.ศ. 2549) รางวัลพิเศษ เซเว่นบุ๊คอะวอร์ด
#  ดอกตะ​แบกเริ่มบาน​ (รวมบทกวี) (พ.ศ. 2550)
#  THE DUCKDUCK”S MANIFESTO! : ​มา​จาก​ร้านหมี่​เป็ดศิริวัฒน์​ (​รวมเรื่องสั้น) (พ.ศ. 2550) 
#  โลกในดวงตาข้าพเจ้า (กวีนิพนธ์รวมเล่ม) (พ.ศ. 2550) เป็นกวีนิพนธ์รางวัลซีไรต์ ประจำปี 2550
# รุสนี (นวนิยาย)  (พ.ศ. 2555) เข้ารอบลองลิสต์รางวัลซีไรต์ ประจำปี 2555

**อ้างอิง**

**ดูเพิ่ม**
  หนังสือพิมพ์ผู้จัดการ date=2011-07-11  -  สิมิหลาไทม์ date=2007-09-29 -  หนังสือพิมพ์ คม ชัด ลึก-  เว็บไซต์หมี่เป็ด date=2007-09-02 
หมวดหมู่:นักธุรกิจจากจังหวัดสงขลา
หมวดหมู่:นักประพันธ์รางวัลซีไรต์ชาวไทย
หมวดหมู่:นักเขียนจากจังหวัดสงขลา
หมวดหมู่:บุคคลจากอำเภอหาดใหญ่
หมวดหมู่:กวีชาวไทย
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
รายชื่อคณะเกษตรศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านเกษตรศาสตร์ คือ วิชาว่าด้วยการเกษตรกรรม

**รายชื่อคณะเกษตรศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา- งานประเพณี ๔ จอบแห่งชาติ
หมวดหมู่:คณะเกษตรศาสตร์ในประเทศไทย
เกษตรศาสตร์
เกษตรศาสตร์